Publication: Magyar Közlöny
Issue: MK-2010-79 (Year: 2010, Number: 79)
Era: contemporary
Section: felsőoktatásról szóló 1993. évi LXXX. törvény szerinti főiskolai vagy egyetemi szintű alapképzési szakjai, amelyeket
Paragraph Index: 2759

7. A mesterképzési szak képzési célja, az elsajátítandó szakmai kompetenciák: A képzés célja olyan szakemberek képzése, akik országos, megyei, vagy kisebb szak- és más múzeumok, gyűjtemények, kiállítóhelyek tudományos munkatársai vagy vezetői feladatainak ellátására, továbbá szakáguk elméletének és módszertanának saját kutatásaik segítségével történő továbbfejlesztésére alkalmasak. Megszerzett általános és szakmuzeológiai ismereteik birtokában képesek a gyűjteménygyarapítás, nyilvántartás, megőrzés, a tudományos feldolgozás, publikálás, illetve a bemutatás és a közművelődési hasznosítás teljes körű és önálló végzésére, valamint ezen tevékenységek összehangolására, irányítására. A média, illetve a kulturális igazgatás területén is alkalmazhatóak. Megfelelő ismeretekkel rendelkeznek tanulmányaik doktori képzésben történő folytatására.

Source: https://magyarkozlony.hu/hivatalos-lapok/41d3c06d59cb214a8ccb63556f0325d9011fdf3d/dokumentumok/f87fe7ede863b11a04d7bfe738f2c8fa2b61635e/letoltes